স্টাফ রিপোর্টার ॥ চুনারুঘাটে মোটরসাইকেল ও সিএনজি চালিত অটোরিকশার মুখোমুখি সংঘর্ষে উমর আলী (৪০) নামে এক সৌদি প্রবাসী নিহত হয়েছেন। এতে আহত হয়েছেন আরো ৫জন। গতকাল শুক্রবার রাত পৌনে ৮টার দিকে চুনারুঘাট-বাল্লা আঞ্চলিক সড়কের বনগাঁও বটতলা এলাকায় এ দুর্ঘটনা ঘটে। আহতদের মধ্যে চুনারুঘাট উপজেলার দুধপাতিল সরকারি প্রাথমিক বিদ্যালয়ের প্রধান শিক্ষক তাজুল ইসলামকে (৫৫) গুরুতর আহত অবস্থায় বঙ্গবন্ধু শেখ মুজিব মেডিকেল বিশ্ববিদ্যালয়ে পাঠানো হয়েছে। আহত অন্যরা হলেন-মোটরসাইকেল যাত্রী চুনারুঘাট থানার উপ-পরিদর্শক (এসআই) হরিদাশ (৪০), কনস্টেবল প্রসেনজিৎ (২৫), অটোরিকশা যাত্রী চুনারুঘাট উপজেলার জুরিয়া বড়বাড়ীর তৈয়ব আলী (৪০) ও একই উপজেলার ছনখলা গ্রামের সোহেল মিয়া (২৬)। তাদের চুনারুঘাট সেবা ডায়াগনস্টিক সেন্টারে ভর্তি করা হয়েছে। নিহত প্রবাসী উমর আলী চুনারুঘাট উপজেলার দুধপাতিল গ্রামের বাসিন্দা। স্থানীয়রা ...